armvectores/hy_wikipedia_2023 huggingface dataset:
Ժողովածու (3030)

Ժողովածու (3030), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3030 թվի տակ։ Ձեռագիրը գրվել է 1854 թվականին Պետրոս վարդապետ գրիչի կողմից [ենթադրաբար] Պրուսայում։ Ստացողը եղել է Գէորգ Կ. Պօլսեցին։ Գրված է թղթի վրա, որը ունի 20,8X13,3 չափս։ Ձեռագիրը կազմված է 70 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ գրչի՝ 1ա։


== Բովանդակություն ==
Գր. Փեշտրամալճեան Քննութին նդովից,
Ադէրսանդրի կաթողիկոսի թուղթ առ Գլիմենդոս։


== Ծանոթագրություններ ==
Որովայնամիզ

Որովայնամիզ, փակ շճային պարկ է, բաղկացած է երկու թերթիկներից՝ առպատային և ընդերային որովայնամզից։ Առպատային թերթիկը ծածկում է որովայնի խոռոչի պատերը, իսկ ընդերայինը՝ օրգանները։ Ընդ որում օրգանները ծածկվում են երեք ձևով՝ ներորովայնամզային (ինտրապերիտոնեալ), միջորովայնամզային (մեզոպերիտոնեալ) և արտաորովայնամզային (էքստրապերիտոնեալ)։ Երկու թերթիկների միջև եղած տարածությունը կոչվում է որովայնամզի խոռոչ։


== Տես նաև ==
Որովայնի խոռոչ
Ուետոր Տախար (քաղաք)

Ուետոր Տախար (իսպ.՝ Huétor-Tájar), քաղաք և համայնք Իսպանիայում, մտնում է Գրանադա պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։
Համայնքը մտնում է Լոխա շրջանի կազմի մեջ։ Տարածքը՝ 40 կմ²։ Բնակչությունը՝ 9998 (2010 թվականին)։ Հեռավորությունը պրովինցիայի վարչական կենտրոնից՝ 43 կմ։
Քաղաքի հովանավոր է համարվում Իսիդրո Լաբրադոր (15 դե մայո) / Նուեստրո Պադրե Խեսուս Նասարենո։


== Պատկերասրահ ==

		
		
		
		


== Արտաքին հղումներ ==
Պաշտոնական կայք
Actualidad de Huetor Archived 2007-09-29 at the Wayback Machine.
Microweb turística de Huétor-Tájar realizada por el Patronato de Turismo de Granada Archived 2008-02-29 at the Wayback Machine.
Լեպտա Յոլ

Լեպտա Յոլ (ռուս.՝ Лепта-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ին գետի ձախ ափին 79 կմ հեռավորության վրա։ Գետի երկարությունը կազմում է 15 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000014947
Կոդը ըստ հիդրոլոգիական հետազոտության (ՌԴ) — 103001494
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մեխիկո (նահանգ)

Անվան այլ կիրառումների համար տե՛ս՝ Մեխիկո (այլ կիրառումներ)Մեխիկո նահանգ, (իսպ.՝ Estado de México, արտասանություն: [esˈtaðo ðe ˈmexiko] ( )), պաշտոնական անվանումը՝ Մեխիկոյի ազատ և ինքնիշխան նահանգ (իսպ.՝ Estado Libre y Soberano de México), Մեքսիկայի 31 նահանգներից մեկն է, Դաշնային օկրուգի հետ միասին համալրում են Մեքսիկայի վարչական կազմը։ Ամենամեծ և ամենախիտ բնակչություն ունեցող նահագն է։ Ունի 125 համայնք, մայրաքաղաքը՝ Տոլուկա դե Լերդո։


== Տվյալներ ==
Նահանգը հաճախ կարճ անվանում են "Edomex" իսպաներեն Estado de México-ից։ Գտնվում է հարավ-կենտրոնական Մեքսիկայում։ Հյուսիսում սահմանակից է Կերետարո և Իդալգո նահանգներին, հարավում՝ Մորելոսին և Գերերոյին, արևմուտքում՝ Միչոականին, արևելքում՝ Տլասկալային և Պուեբլային, ինչպես նաև շրջապատում է Մեխիկո քաղաքը։
Նահանգը կազմավորվել է Ացտեկական կայսրության տարածքում, որը իսպանական գաղութացման շրջանում Նոր Իսպանիայի վարչա-քաղաքական մաս էր։ Անկախության պատերազմից հետո Մեխիկո քաղաքը դարձավ նոր ազգաբնակչության մայրաքաղաքը և նրա տարածքն առանձնացավ նահանգի տարածքից։ Տարիներ անց նահանգը մասնատվեց և կազմավորվեցին Իդալգո, Գերերո և Մորելոս նահանգները։
Նահանգը Մեխիկո է կոչվում համաձայն 1917 թվականի Մեքսիկայի միացյալ նահանգների սահմանադրության։ Մեխիկո քաղաքի հետ չշփոթելու համար այն անվանում են Estado de México (Մեխիկո նահանգ)։


== Ծանոթագրություններ ==


== Արտաքին հղումներ ==
(Իսպաներեն) State of Mexico Government
Bizarro Radio, Radio Station form the zone.
Գվիանական դաշտավայր

Գվիանական դաշտավայր, գտնվում է հարավային Ամերիկայի հյուսիսարևելքում, Ատլանտյան օվկիանոսի ափին։ Կազմված է պալեոգենի և անթրոպոգենի նստվածքային ապարներից։ Կլիման մերձհասարակածային է՝ շոգ և խոնավ։ Տարածված են մշտականաչ արևադարձային անտառները, սավաննաները և ճահիճները։ Մշակում են բրինձ, շաքարեղեգ, կակաո, սուրճ։ Նշանավոր քաղաքներն են՝ Զորջթաուն, Պարամարիբո և Կայեննա։
Վոլոդյա Գրիգորյան

Անվան այլ կիրառումների համար տե՛ս՝ Վոլոդյա Գրիգորյան (այլ կիրառումներ)Վոլոդյա Կարապետի Գրիգորյան (հոկտեմբերի 17, 1931(1931-10-17), Լենինական, Հայկական ԽՍՀ, ԱԽՖՍՀ, ԽՍՀՄ), հայ գեղանկարիչ։


== Կենսագրություն ==
1957 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանը։ 1961 թվականից մասնակցել է ցուցահանդեսների։ 1962 թվականին ունեցել է անհատական ցուցահանդես Թեմիր-Տաույում (Ղազախստան)։ 1966 թվականից եղել է ԽՍՀՄ նկարիչների միության անդամ։


== Ստեղծագործություններ ==
Ստեղծագործում է դիմանկարի, նատյուրմորտի ժանրերում։

«Բաղդասարյանի դիմանկարը»
«Սևանի ափին»
«Արարատյան դաշտավայրը»
«Խաղողաքաղ»
«Բարեկամություն»


== Նշումներ ==


== Ծանոթագրություններ ==
Քրիստոֆ Հայնրիխ Հիրցել

Քրիստոֆ Հայնրիխ Հիրցել (գերմ.՝ Christoph Heinrich Hirzel, մարտի 22, 1828(1828-03-22), Ցյուրիխ - նոյեմբերի 15, 1908(1908-11-15), Լայպցիգ, Սաքսոնիայի թագավորություն, Գերմանական ռայխ), շվեյցարացի և գերմանացի քիմիկոս, դեղագետ, մանկավարժ, գիտությունների դոկտոր (1852), Լայպցիգի համալսարանի պրոֆեսոր (1865), գյուտարար, խմբագիր, հրատարակիչ։


== Կենսագրություն ==
1845-1849 թվականներին քիմիա է դասավանդել Ցյուրիխի համալսարանում։ Հետագայում որպես օգնական է աշխատել Լայպցիգի համալսարանի քիմիական լաբորատորիայում, 1851 թվականին դարձել է փիլիսոփայության դոկտոր, 1852 թվականին` Լայպցիգի համալսարանի դեղագործական քիմիայի որակավորված դոկտոր։
1850-1860 թվականներին եղել է «Zeitschrift für Pharmacie» դեղագործական ամսագրի և «Jahrbuchs der Erfindungen und Fortschritte» տարեգրքի համախմբագիրը։ 
1867 թվականին ստացել է Սաքսոնիայի թագավորության քաղաքացիություն։ 1880 թվականից նա ներկայացրել է Շվեյցարիայի շահերը Գերմանական կայսրությունում` որպես սաքսոնյան պետությունների հյուպատոս։
1890 թվականին եղել է Լայպցիգում քիմիատեխնիկական միջոցների արտադրության ընկերության հիմնադիր ու անդամ, հայտնագործել լաբորատոր սարքավորումների մի շարք իրեր և գործիքներ։ Արտոնագիր է ստացել բոլոր տեսակների Արգանտի լամպերում վառվող գազերի անծուխ այրման և լուսավորող գոլորշիների համար։
Քիմիա է դասավանդել Լայպցիգի համալսարանում, դասեր տվել բնական գիտությունների ոլորտում, Լայպցիգի մի քանի դպրոցներում և ինստիտուտներում։
Քիմիայի ոլորտի աշխատությունների և դասագրքերի հեղինակ է։


== Ընտրված հրատարակություններ ==
«Führer in die Chemie» (1852—1854);
«Das Hauslexicon» (1858—1864);
«Katechismus der Chemie» (6 изд. 1889);
«Toilettenchemie» (4 изд. 1890);
«Das Steinöl u. seine Producte» (1864);Գրեշտելի հետ համատեղ 1865-1874 թվականներին հրապարակվել է «Jahrbuchs der Erfindungen und Fortschritte» (1905–1909) պարբերականը։ 


== Անդամակցություն գիտական ընկերություններ ==
Վյուրցբուրգի պոլիտեխնիկական ընկերության թղթակից-անդամ,
Լայպցիգի գիտական ընկերության անդամ,
Hall Nature գիտական ընկերության անդամ,
Պոլիտեխնիկական ընկերության քարտուղար,
Գերմանական դեղագործական ընկերության խորհրդի անդամ։


== Ծանոթագրություններ ==


== Արտաքին հղումներ ==
Prof. Dr. phil. Christoph Heinrich Hirzel(գերմ.).
Կոգել (գետ)

Կոգել  (ռուս.՝ Когель ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իլիչ գետի վրա։ Գետի երկարությունը կազմում է 193 կմ։


== Ծանոթագրություններ ==
Данные государственного водного реестра
Գյուտիկ

Գյուտիկ, հայկական արական անուն։ Գյուտ անվան փաղաքշական ձևն է։


== Գործածություններ ==
Գյուտիկ կրոնավոր, նվիրատու Հռոմոսի վանքից, թվականն անհայտ։


== Ծանոթագրություններ ==
Almost Lover

"Almost lover" (հայերեն թարգմանությամբ՝ սիրելի անձնավորություն), երգի հեղինակն է ամերիկացի երգչուհի և երգահան Էլիսոն Սուդոլը (բեմական անունը A Fine Frenzy)։ Երգը թողարկվել է որպես գլխավոր սինգլ "One cell in the sea" առաջին դեբյուտային ալբոմի համար։ Եվրոպայում երգը մեծ ճանաչում է ձեռք բերել։
Այն մեծ ճանաչում է գտել նաև Սլովենիայում՝ լինելով 2008 թվականի ամենահայտնի երգերից մեկը՝ Դաֆֆիի "Mercy" կատարման հետ միասին։ Այնուամենայնիվ Սլովենիան չունի երգերի պաշտոնական հորիզոնական, քանի որ երգերն այնտեղ չեն վաճառվում։ Բոլոր ոչ պաշտոնական հորիզոնականներում երգը զբաղեցրել է առաջին հորիզոնականը։


== Ձևաչափ ու երգացանկ ==
Ահա "Almost lover" կատարման ձևաչափերն ու երգացանկը՝


=== CD single ===
"Almost Lover" (Radio Edit) - 4:17


=== CD maxi ===
"Almost Lover" (Radio Edit) - 4:17
"Almost Lover" (Instrumental) - 4:33
"Whisper" - 4:56


== Տարբերակներ ==
Երգի համար կա նկարահանված երկու տեսահոլովակ։ Առաջինում երգչուհին անտառում է և դաշնամուր է նվագում գետի մեջտեղում։ Հանկարծ քարերը սկսում են բարձրանալ վեր՝ դեպի երկինք։ Ավելի ուշ կարելի է տեսնել, որ դաշնամուրի մասերն առանձնանում են իրարից։
Երկրորդ տեսահոլովակը նկարահանվել է Նե Եղբայրների կողմից։ Այս տարբերակում երգչուհին կանգնած է ապակե դռների հետևում։ Այստեղ նա նվագում է հին դաշնամուր, որին նա գրեթե համարում է անցյալից եկած իր սիրելին։ Նրա ետևում բացվում է ծովի գեղեցիկ տեսարան։ Այս հոոլովակը ավելի ուշ խմբագրվել և օգտագործվել է առաջին հոլովակում։


== Մրցանակներ և առաջադրումներ ==


== Ծանոթագրություններ ==
(4882) Դիվարի

(4882) Դիվարի (անգլ.՝ Divari), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 21-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,485576 ա. մ., առավելագույնը մոտենում է 2,2352 ա. մ. հեռավորության վրա և հեռանում 2,7359 ա. մ.։ Արեգակի շուրջ մեկ ամբողջական պտույտ է կատարում 1431,33 երկրային օրվա ընթացքում, իր ուղեծրով շարժվելով միջինում 0,251515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4882) Դիվարի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վինկիո

Վինկիո (իտալերեն՝ Vinchio), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 677 մարդ (2008)։ Բնակչության խտությունը՝ 73 մարդ/կմ²։ Տարածքը կազմում է 9 կմ²։ Փոստային ինդեքս՝ 14040։ Հեռախոսային կոդ՝ 0141։
Բնակավայրի հովանավորն է հանդիսանում սուրբ Վինչենցոն։


== Ժողովրդագրություն ==
Բնակչության թվաքանակի փոփոխությունները


== Կոմունայի ադմինիստրացիան ==
Հեռախոսահամար՝ 0141 950120
Էլեկտրոնային հասցե՝ vinchio@ruparpiemonte.it
Պաշտոնական կայք՝ http://www.comune.vinchio.at.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կիսելևսկի գյուղական խորհուրդ (Խարկովի մարզ)

Կիսելևսկի գյուղական խորհուրդ  (ուկրաիներեն՝ Киселівська сільська рада), Ուկրաինայի Խարկովի մարզի Պերվոմայսկի շրջանում։
2001 թվականի տվյալներով Կիսելևսկի գյուղական խորհրդում բնակվում էր 661 մարդ։ Բնակավայրը զբաղեցնում է 56.48 կմ² տարածք։ Բնակչության խտությունը կազմում էր 11.7 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուրբ Պողոս-Պետրոս եկեղեցի (այլ կիրառումներ)

Սուրբ Պողոս-Պետրոս եկեղեցի կարող է նշանակել՝

Սուրբ Պողոս-Պետրոս եկեղեցի, ոչնչացված 5-րդ դարի եկեղեցի Երևանում
Սուրբ Պողոս-Պետրոս եկեղեցի, կիսավեր եկեղեցի Հայաստանի Արագածոտնի մարզի Զովունի գյուղում
Սուրբ Պողոս-Պետրոս եկեղեցի, եկեղեցի Հայաստանի Հանրապետության Տավուշի մարզի Սևքար գյուղում
Սուրբ Պողոս-Պետրոս եկեղեցի, հայ առաքելական եկեղեցի Վրաստանի Քվեմո Քարթլիի մարզի Մառնեուլի շրջանի հայաբնակ Շահումյան քաղաքում
Սուրբ Պողոս-Պետրոս եկեղեցի, Արցախի Հանրապետության Քաշաթաղի շրջանի շրջանի Շալվա գյուղում
Բարձրություն

Բարձրություն, երկրի մակերևույթի, շրջապատի նկատմամբ հարաբերական բարձրադիր հատված (200 մ-ից ավելի, օրինակ՝ Վալդայան, Միջին Ռուսական)։ Հաճախ աստիճանաբար ձուլվում է կից դաշտավայրի հետ։ Մակերևույթը սովորաբար մասնատված է ոչ խոր հովիտներով և խանդակա-ձորային խիտ ցանցով։
Ֆերմա (կոնստրուկցիա)

Ֆերմա (ֆր.՝ ferme, լատ.՝ firmus, պինդ, ամուր), շենքի վերնածածկի, կամրջի հենամիջային կառուցվածքի, հիդրոտեխնիկական կառույցի ձողային կրող կոնստրուկցիա։
Ֆերման լինում է մետաղից, երկաթբետոնից, փայտից և համակցված՝ մի քանի նյութերից։ Ֆերմայի հիմնական բաղադրիչ մասերն են գոտիները (ուղղագիծ և բազմանկյուն) և վանդակը՝ պարզ, բարդ, կազմովի)։ Ուղղանկյուն վանդակներով և ծռման ենթակա ձողերի կոշտ միացումով ֆերմաները կոչվում են անշեղմույթ։ Վերնածածկերի պողպատե ֆերմաների գուտիները և վանդակը սովորաբար պատրաստվում են միջադիրներով միացված երկու անկյունավոր պրոֆիլներից։


== Արտաքին հղումներ ==
ֆերմաների դասակարգում Archived 2014-02-17 at the Wayback Machine.
Classical Truss Theory Archived 2012-02-24 at the Wayback Machine.
Ժողովածու (3578)

Ժողովածու (3578), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3578 թվի տակ։ Ձեռագիրը գրվել է 1402 թվականին Թումայ Սիւնեցի գրիչի կողմից Քարվաճառ գյուղում։ Ստացողը եղել է Յունան քահանան։ Գրված է թղթի վրա, որը ունի 18X12.5 չափս։ Ձեռագիրը կազմված է 296 թերթից։ Գրված միասյուն, բոլորգրով։ Ունի կիսախորան լուսանցքազարդ մանրանկարներ։ Պահպանակը ունի մագաղաթ 2 ՝ լատիներեն ուղղագիծ երկաթագրով։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝ գրչի՝ 135ա, 293բ։


== Բովանդակություն ==
Գր․ Տաթացւոյ Մեկնութիւն Մատթէոսի։
Միխ․ Ասորւոյ Վասն ժողովոյն Քաղկեդոնի։
Պատմութիւն ժանտախտին Կ․ Պօլսոյ ի ժամանակս Յուստինիանոսի։


== Ծանոթագրություններ ==
Շահ (փիլիսոփայություն)

Անվան այլ կիրառումների համար տե՛ս՝ Շահ (այլ կիրառումներ)Շահ, հասկացություն, որը բնութագրում է այն, ինչ օբյեկտիվորեն ուղղված է սուբյեկտի (անձ, խումբ, ընտանիք, դասակարգ և այլն) սոցիալական ինքնահաստատման, պահանջմունքների բավարարման ապահովմանը։ Ձևավորվելով պահանջմունքների հիման վրա՝ շահերը արտահայտում են սուբյեկտի պահանջմունքների և դրանց բավարարման պայմանների միջև եղած հակասությունները։ Մարքսիստական սոցիոլոգիան շահը կապում է առաջին հերթին հասարակական արտադրության համակարգում խմբի, դասակարգի գրաված տեղի, տնտեսական հարաբերությունների հետ։ Շահն արտացոլվում է մարդկանց պատկերացումներում, ձգտումներում, գաղափարներում, դառնում գիտակցված նպատակ, գործունեության դրդապատճառ։ Այս կամ այն շահը կարող է չգիտակցվել կամ աղավաղված ընկալվել, չափազանցվել կամ անտեսվեք։ Հոգեբանության մեջ շահը արտահայտվում է հետաքրքրաթյան տեսքով, որը բնութագրում է անձի համար շահի առարկայի նշանակությունը և արժեքավորությունը, շահի բովանդակության նկատմամբ անձի հուզական վերաբերմունքը։ Բարոյագիտության մեջ կարևոր են անհատի շահերի և նրա հասարակական պարտքի փոխհարաբերության, շահերի ապահովման միջոցների ընտրության, շահերի միջև հակասության հողի վրա բարոյական կոնֆլիկտի հարցերը և այլն։ Իրավագիտության մեջ կարևոր են տարբեր սուբյեկտների շահերի պաշտպանության կամ սահմանափակման, իրավական նորմերում շահերի արտացոլման, շահերի փոխազդեցության իրավական կարգավորման միջոցների հարցերը և այլն։ Քաղաքականության մեջ էական են դասակարգի, ազգի, պետության արմատական և ընթացիկ շահերի փոխհարաբերության հարցերը։ Բուրժուական, փիլիսոփայության և բարոյագիտության մեջ շահերի մեկնաբանումը որպես կանոն տառապում է սուբյեկտիվ հակադրում է անհատի և հասարակության շահերը, հանգում է մարդու անփոփոխ եսամոլության դրույթին։ Անհատի շահերի առավելագույն բավարարումը իբրև բարոյախոսական հիմնական սկզբունք բնութագրական է ուտիչիտարիզմին, իսկ պրագմատիզմը անհատի շահերի տեսակետից օգտակարությունը դիտում է իբրև ճշմարտության չափանիշ։ Անհատի և հասարակության շահերի հակադրությունը անխուսափելի է մասնավոր սեփականատիրական հարաբերությունների պայմաններում, հատկապես անխակտելի է բուրժուական անհատապաշտության գաղափարներից։ Սոցիալիզմի պայմաններում, շնորհիվ արտադրության միջոցների հանրային սեփականության, շահագործման վերացման, գերիշխող է հասարակական և անձնական շահերի և նպատակների զուգակցումը, որը նպաստում է կոլեկտիզմի դրսևորմանը։ Կոմունիստական բարոյականությունը պահանջում է անհատի շահերի ենթարկում հասարակության շահերին, դրանով իսկ երաշխավորելով հասարակության անդամների մեծամասնության շահերի իրագործումը, հասարակական, կոլեկտիվ և անձնական շահերի ներդաշնակության ապահովումը։
Բրոննիցա (գյուղ, Նովոգորոդսկի շրջան)

Բրոննիցա (ռուս.՝ Бронница), գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բնակչությունը ըստ վերջին գրանցված տվյալների կազմում էր 2896 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(94) Ավրորա

(94) Ավրորա (անգլ.՝ Aurora), աստերոիդ աստերոիդների հիմնական գոտում։ Հայտնաբերվել է 1867 թվականի սեպտեմբերի 6-ին Ջեյմս Վոթսոնի կողմից Դետրոյտում։
Միջին հեռավորությունը Արեգակից կազմում է 3,158998 ա. մ., առավելագույնը մոտենում է 2,8772 ա. մ. հեռավորության վրա և հեռանում 3,4408 ա. մ., իսկ Երկրի ուղեծրին Ավրորա աստերոիդը նվազագույնը մոտենում է 1,9 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2050,8 երկրային օրվա ընթացքում, իր ուղեծրով շարժվելով միջինում 0,175542 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,96° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Ավրորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրեֆենբերգ

Էգլոֆշթայն (գերմ.՝ Gräfenberg), կոմունա Գերմանիայում, Բավարիայի տարածքում։
Ենթարկվում է Վերին Ֆրանկոնիայի վարչական շրջանին։ Մտնում է Ֆորխհայմ շրջանի տարածքում։ Բնակչությունը 2010 թվականի դեկտեմբերի 31-ի տվյալներով կազմում է 4037 մարդ։ Զբաղեցնում է՝ 37.88 կմ² տարածք։ Պաշտոնական կոդ՝ 09 4 74 132։


== Ծանոթագրություններ ==


== Արտաքին հղումներ ==
Պաշտոնական էջ
Միզանյութ

Միզանյութ, կարբամիդ, H2NCONH2, ածխաթթվի երկամիդը, կարբամինաթթվի ամիդը։
Անգույն, անհոտ բյուրեղներ են, հալվում են 132,7 °C-ում, լուծվում՝ ջրում, սպիրտում, հեղուկ ամոնիակում և ծծմբական անհիդրիդում։ Հայտնաբերել է ֆրանսիացի քիմիկոս Ի․ Ռուելլը (1773), մեզում, սինթեզել է (ամոնիումի ցիանատից) Ֆ․ Վյոլերը (1828)։ Միզանյութը տաքացնելիս քայքայվում է, ջրային լուծույթներում դանդաղ հիդրոլիզվում մինչև C02 և NH3։ Խիստ ռեակցիունակ է։ Թթուների հետ առաջացնում է աղեր (օրինակ, C0(NH2)2HN03), սպիրտների հետ՝ ուրետաններ, բազմաթիվ նյութերի հետ՝ կոմպլեքսային միացություններ։ Կոնդենսանում է մրջնալդեհիդի հետ, ենթարկվում է ալկիլման և ացիլման։ Մարդու և ողնաշարավորների մեծ մասի մոտ սպիտակուցային փոխանակության վերջնական արդյունքն է․ մասնակցում է օրգանիզմում ջրային ռեժիմի կարգավորմանը։ Առաջանում է լյարդում, սպիտակուցների քայքայման վերջնանյութերից (NH3 և C02)։ Հայտնաբերված է մեզի, արյան, թքի, ավշի, կաթի մեջ և այլ հեղուկներում ու հյուսվածքներում։ Առողջ մարդու արյան մեջ միզանյութի պարունակությունը 18–38 մգ 1100 մլ է, մեզում կախված է սննդում սպիտակուցների քանակից և բաղադրությունից։ Արտաթորվում է երիկամների և քրտնագեղձերի միջոցով (մարդու օրգանիզմից օրական հեռանում է 25–30 գ միզանյութ)։ Երիկամների ֆունկցիայի խանգարման և հյուսվածքային սպիտակուցների քայքայումն արագացնող հիվանդությունների դեպքում Միզանյութի պարունակությունը արյան մեջ ավելանում է (ուրեմիա)։ Արդյունաբերության մեջ միզանյութ ստանում են ամոնիակից և ածխաթթու գազից՝ սինթեզով (160–200 °C, 100–400 մթն)։ Օգտագործվում է կարբամիդային խեժերի, ներկանյութերի, պարարտանյութերի, ցիանատների, քնաբեր դեղամիջոցների են արտադրության համար։ Միզնյութը արժեքավոր ազոտական պարարտանյութ է (պարունակում է 46% ազոտ)։ Միզանյութը որպես սպիտակուցների փոխարինող ավելացվում է կերերին, քանի որ որոճողների գանձակում գտնվող մանրէները միզանյութից սինթեզում են սպիտակուց։


== Ծանոթագրություններ ==
(5573) 1981 QX

(5573) 1981 QX, աստերոիդ աստերոիդների հիմնական գոտում։ Հայտնաբերվել է 1981 թվականի օգոստոսի 24-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,592004 ա. մ., առավելագույնը մոտենում է 1,8408 ա. մ. հեռավորության վրա և հեռանում 3,3432 ա. մ.։ Արեգակի շուրջ մեկ ամբողջական պտույտ է կատարում 1524,23 երկրային օրվա ընթացքում, իր ուղեծրով շարժվելով միջինում 0,236184 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5573) 1981 QX աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խորոնևո (գյուղ, Ռուսկովսկոե գյուղական բնակավայր)

Անվան այլ կիրառումների համար տե՛ս՝ ԽորոնևոԽորոնևո (ռուս.՝ Хоронево), գյուղ Ռուսաստանի, Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 55 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(20279) Հարել

(20279) Հարել, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(20279) Հարել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արխանգելսկոե (գյուղ, Սուրսկի շրջան)

Անվան այլ կիրառումների համար տե՛ս՝ ԱրխանգելսկոեԱրխանգելսկոե (ռուս.՝ Архангельское), գյուղ Ռուսաստանի Ուլյանովսկի մարզի Սուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 12


== Դեպքեր ==


== Ծնունդներ ==


== Մահեր ==
Կոշկակարը (ֆիլմ)

«Կոշկակարը» (անգլ.՝ The Cobbler), Թոմաս Մակքարթնիի դրաման։ Գլխավոր դերը մարմնավորել է Ադամ Սենդլերը, ֆիլմում նկարահանվել են նաև Սթիվ Բուշեմին, Դասստին Հոֆմանը, Էլլեն Բարկին և այլք։


== Սյուժե ==
Գլխավոր հերոսը իրենց տոհմի 4-րդ սերնդից է, որը նկուղում գտնում է իր հոր կախարդական կարի մեքենան, որը թույլ է տալիս նրան կերպարանափոխվել և ընդունել այն մարդու տեսքը, որի կոշիկը նա կարել է։


== Դերերում ==


== Թողարկում ==
2013 թվականի սեպտեմբերի 19-ին Ադամ Սենդլերը հանդիպեց Թոմաս Մակքարթնիի՝ ռեժիսորի հետ, որպեսզի քննարկի իր մասնակցությունը «Կոշկակարը» ֆիլմում։ Նկարահանումները պետք է սկսվեին նոյեմբերին։ Նոյեմբերի 12-ին նրանց միացավ Դեն Սթիվենսը, իսկ նոյեմբերի 18-ին Սթիվ Բուշեմին և Դասթին Հոֆմանը


=== Նկարահանումներ ===
Նկարահանումներն սկսեցին 2013 թվականի նոյեմբերի 11-ին՝ Նյու Յորք քաղաքում։


== Բացթողումներ ==
Այն տեսարանում, որտեղ գլխավոր հերոսը գնում է մետրոյով, հետևի պլանում ցույց է տրվում գովազդային պաստառը, բայց համբուրվողներին ցույց տալուց հետո պաստառը փոխվում է։


== Ծանոթագրություններ ==
Ահայար

Ահայար, լեռնագագաթ Զանգեզուրի լեռնաշղթայում, Նախիջևան գետի միջին հոսանքի ձախ կողմում։ Դրա և Շահապոնք գետի ջրբաժան լեռնաշղթայում։ Ղևոնդ Ալիշանը ենթադրում է, որ դրանք հիշեցնում են Ակոռի և Ակույք անունները։ Այդ ենթադրությունն անհիմն է։


== Ծանոթագրություններ ==
Բելինդա Պերեգրին

Բելինդա Պերեգրին (իսպաներեն` Belinda Peregrín, օգոստոսի 15, 1989(1989-08-15), Մադրիդ, Իսպանիա), իսպանական ծագմամբ մեքսիկացի երգչուհի-երգահան և դերասանուհի։ Կարիերան սկսել է 10 տարեկանում՝ նկարահանվելով «¡Amigos X Siempre!» մանկական հեռուստանովելում։ Բազմաթիվ մրցանակների դափնեկիր է, ինչպես նաև առաջադրվել է բազմաթիվ մրցանակների, այդ թվում՝ ներկայացվել է երեք Լատինական Գրեմմիի։ Բելինդան վաճառել է 2 մլն ալբոմ ԱՄՆ-ում և 16 մլն ալբոմ ամբողջ աշխարհում՝ դառնալով երրորդ ամենահաջողակ մեքսիկացի երգչուհին։ Միջազգային մամուլը, այդ թվում՝ Billboard և Daily Mail, նրան կոչել են փոփ երաժշտության մեքսիկական արքայադուստր կամ «Princess of Latin Pop»։


== Կենսագրություն ==
Ծնվել է 1989 թվականի օգոստոսի 15-ին Իսպանիայի մայրաքաղաք Մադրիդում։ 4 տարեկան հասակում ծնողների հետ տեղափոխվել է Մեքսիկա։ Հայրն ունի ֆրանս-իսպանական արմատներ, մայրը՝ իսպանական։ Կրտսեր եղբայրը՝ Իգնասիոն, ծնվել է Մեխիկոյում 1996 թվականին։ Մոր կողմից նրանց պապը նախկինում եղել է հայտնի ցլամարտիկ (Pierre Schüll)։


== Սկավառակագրություն ==


=== Ստուդիական ալբոմներ ===


== Մինի ալբոմներ ==


=== Սինգլներ ===


== Ֆիլմագրություն ==


== Ծանոթագրություններ ==


== Արտաքին հղումներ ==
Երգչուհու պաշտոնական կայքը
Belinda Peregrín Internet Movie Database կայքում
allmusic.com
Մերա (Արյեժի գավառ)

Մերա (ֆր.՝ Méras), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լը Մաս դ’Ազիլ կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09186։


== Բնակչություն ==
Համայնքի բնակչությունը 2008 թվականին կազմում էր 83 մարդ։


== Տնտեսություն ==
2007 թվականի տվյալներով 59 աշխատունակ տարիքի մարդկանցից (15-64 տարեկան) 38-ը տնտեսապես ակտիվ էին, 21-ը անգործունակ (ակտիվության ցուցանիշը 64,4 %, 1999 թվականին եղել է՝ 73,2 %)։ 38 աշխատունակ բնակիչներից 25-ը աշխատում էին (12 տղամարդ և 13 կին), անաշխատանք էին 13-ը (7 տղամարդ և 6 կին)։ 21 անգործունակ մարդկանցից 5-ը աշակերտներ կամ ուսանողներ են, 7-ը թոշակառու, 9-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մերա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-29 
«Մերա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Վիկտոր Չուկարին

Վիկտոր Իվանովիչ Չուկարին (ուկրաիներեն՝ Віктор Іванович Чукарін, ռուս.՝ Виктор Иванович Чукарин, 9 նոյեմբերի, 1921, Կրասնոարմեյսկոե, Դոնեցկի նահանգ, Ուկրաինական ԽՍՀ, ԽՍՀՄ - 25 օգոստոսի, 1984, Լվով, Ուկրաինական ԽՍՀ, ԽՍՀՄ), խորհրդային մարմնամարզիկ, ԽՍՀՄ սպորտի վաստակավոր վարպետ (1951), Ուկրաինական ԽՍՀ վաստակավոր մարզիչ (1972), Լվովի ֆիզկուլտուրայի ինստիտուտի դոցենտ (1963), մարմնամարզության ամբիոնի վարիչ (1971 թվականից), Լենինի շքանշանի ասպետ (1957)։ Օլիմպիական խաղերի (1952, 1956), աշխարհի (1954), ԽՍՀՄ բացարձակ չեմպիոն (1949-1951, 1953, 1955), Օլիմպիական խաղերի չեմպիոն (7 անգամ 1952 և 1956 թվականներին, ընդհանուր առմամբ ունի 11 օլիմպիական մեդալ), աշխարհի (1954) և ԽՍՀՄ չեմպիոն (13 անգամ 1948-1956 թվականներին) տարբեր ձևերում։


== Կենսագրություն ==
Վիկտոր Չուկարինը ծնվել է 1921 թվականի նոյեմբերի 9-ին Ուկրաինայում՝ Կրասնոարմեյսկոե գյուղում (այժմ՝ Դոնեցկի մարզ)՝ դոնի կազակի ու հույնի ընտանիքում։ Շուտով ընտանիքը տեղափոխվել է Մարիուպոլ։ Վիկտոր Չուկարինը մարմնամարզությամբ սկսել է զբաղվել բակում՝ մարզաձողի վրա, այնուհետև հաճախել է դպրոցական խմբակ։ Վիկտոր Չուկարինի՝ դպրոցում սովորելու տարիներին՝ 1937 թվականին, նրա հայրը դարձել է բռնաճնշումների զոհ։ Դպրոցն ավարտելուց հետո Վիկտոր Չուկարինն ընդունվել է Մարիուպոլի մետաղագործական տեխնիկում, ապա սովորել է Կիևի ֆիզկուլտուրայի տեխնիկումում։ 1940 թվականին Խարկովում Չուկարինն ստացել է «ԽՍՀՄ սպորտի վարպետի» կոչում։
բռնաճնշումներիի սկզբում Վիկտոր Չուկարինը կամավոր մեկնել է ռազմաճակատ։ Կռվել է հրետանային զորամասում։ Գերի ընկնելով Պոլտավայի մոտ՝ Չուկարինը տեղավորվել է ռազմագերիների ճամբարում, որ տեղակայված էր Զանդբոստելի մոտ։ Այնտեղից նա ուղարկվել է ֆրաու Բրաունսի մոտ՝ ֆերմայում աշխատելու. «Ես չգիտեի ո՛չ կթել, ո՛չ խոտ հնձել, և ֆրաու Բրաունսը շուտով նկատեց դա։ Բայց նա ինձ չմատնեց և ուղարկեց դաշտ՝ շաղգամը նոսրացնելու»։ «Юность» թերթում և ժամանակակից մի քանի այլ պարբերականներում կարելի է հանդիպել այն պնդմանը, թե Չուկարինը «եղել է 17 համակենտրոնացման ճամբարներում, այդ թվում՝ Բուխենվալդում»։ Ըստ որոշ տվյալների՝ ազատության մեջ հայտնվելուց կարճ ժամանակ առաջ Չուկարինը հայտնվել է Բալթիկ ծովում՝ այն նավի վրա, որ պիտի խորտակվեր։

Պատերազմից հետո Վիկտոր Չուկարինն աշխատել է Լվովի ֆիզկուլտուրայի ինստիտուտում, հիմնադրել է մարմնամարզության իր սեփական դպրոցը։ Կոմունիստական կուսակցության անդամ է 1951 թվականից։ Արժանացել է Լվովի պատվավոր քաղաքացու կոչման։
Վիկտոր Չուկարինը մահացել է 1984 թվականի օգոստոսի 25-ին Լվովում։ Թաղված է Լվովում՝ Լիչակովի գերեզմանատանը։
1984 թվականից Վիկտոր Չուկարինի անունն է կրում Լվովի Սիխովի շրջանի փողոցներից մեկը։


== Ծանոթագրություններ ==


== Գրականություն ==
Пашинин В. А. Победный путь / Предисл. Ю. Титова. — М.: Физкультура и спорт, 1978. — 200 с. — (Сердца, отданные спорту). — 75 000 экз.


== Արտաքին հղումներ ==
Олимпийское золото после лагерной пыли Archived 2007-08-04 at the Wayback Machine. (ռուս.)
Статья из БСЭ (ռուս.)
Չեմպիոն Վիկտոր Չուկարին Archived 2009-11-25 at the Wayback Machine. (ուկր.)
Узник номер 10491 (фото)
Լոմոնոսովի փողոց (Դոնի Ռոստով)

Անվան այլ կիրառումների համար տե՛ս՝ Լոմոնոսովի փողոց (այլ կիրառումներ)Լոմոնոսովի փողոց (ռուս.՝ Ломоносовская улица), փողոց Ռուսաստանի Դաշնության Դոնի Ռոստով քաղաքի Կիրովի շրջանում։ Անվանվել է ռուս բնագետ, բանաստեղծ, լուսավորիչ, նկարիչ, պատմաբան Միխայիլ Վասիլևիչ Լոմոնոսովի (1711-1765) պատվին։ Սկիզբ է առնում Դերժավինի նրբանցքից և ավարտվում Գրիբոյեդովի նրբանցքի հետ հատումով։ Երկարությունը 250 մետր է։


== Նկարագրություն ==
Դոնի Ռոստով քաղաքի Լոմոնոսովի փողոցը սկսվում է Դերժավինի նրբանցքից, հատում Փետրվարի 7-ի փողոցը և ավարտվում Գրիբոյեդովի նրբանցքի հետ հատումով։ Զուգահեռ է Գոգոլի և Ստանիսլավսկու փողոցներին։ Երկարությունը 250 մետր է։ Փողոցում կա համարակալված 32 շինություն։
Լոմոնոսովի փողոցի փոստային դասիչն է՝ 344022։
Փողոցն անվանվել է ռուս բնագետ, բանաստեղծ, լուսավորիչ, նկարիչ, պատմաբան, Մոսկվայի պետական համալսարանի հիմնադիր Միխայիլ Վասիլևիչ Լոմոնոսովի (1711-1765) պատվին։ Բացի գիտական գործունեությունից, նա նպաստել է նաև ռուս գրական լեզվի զարգացմանը, նրա գիտական ուսումնասիրության հիմքի ստեղծմանը, զբաղվել ռուս ժողովրդի պատմության հարցերով, նկարչությամբ և մասնավորապես խճանկարչությամբ։ Եղել է Սանկտ Պետերբուրգի, Շվեդիայի և Բոլոնիայի ակադեմիաների ակադեմիկոս, երկրում լուսավորության և գիտության զարգացման ջատագով։


== Ծանոթագրություններ ==


== Աղբյուրներ ==
Ломоносовская улица в Ростове-на-Дону
Подробная карта Ломоносовская улица, город Ростов-на-Дону со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Ломоносовская, г. Ростов-на-Дону
Թել Ռիֆաաթի շրջան

Թել Ռիֆաաթի շրջան (արաբ․՝ ناحية تل رفعت‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ազազի գավառի 6 շրջաններից մեկը։
Վարչական կենտրոնն է Թել Ռիֆաաթ քաղաքը։ 2004 թվականի մարդահամարի տվյալներով շրջանը ունի 43,781 բնակչություն։ Տարածքը կազմում է 204.52 կմ2։


== Ծանոթագրություններ ==
Նեկրոմենթ

«Նեկրոմենթ» (ռուս.՝ «Некромент»), ռուս ժամանակակից գրող Վիկտոր Պելևինի երգիծական կարճ պատմվածքը, որն առաջին անգամ հրապարակվել է 2008 թվականին։


== Բովանդակություն ==
«Նեկրոմենթը» պատմություն է գեներալ Կրուշինի մասին, որը, օկուլտային նպատակներով, սպանում էր իր ենթականերին, դիակիզում և մոխիրը թաքցնում՝ ավելացնելով ավտոմեքենաների արագությունը նվազեցնելու համար նախատեսված «պառկած ոստիկանների» նյութին։ Ինչպես պատկերավոր նկատել է ռազմական մի արխիվագետ, գեներալի պատմությունը մոտավորապես նույնքան է տարբերվում ուժային կառույցներում ցնցումների աղմկահարույց այլ գործերից, որքան Ժիլ դե Ռեի դատավարությունը պատմական առաջընթացին խոչընդոտող կիսագրագետ ինչ-որ ավատատիրոջ պաշտոնանկությունից։ Ժիլ դե Ռեի հետ համեմատությունը չափազանցություն չէ. 1440 թվականին խարույկի վրա այրված ֆրանսիացի մարշալին, որը խոստովանել է կապը սատանայի և ծիսական ալքիմիական սպանությունների հետ, հանգիստ կարելի է անվանել մոսկովյան պետավտոտեսչության ղեկավարի նախկին տեղակալի հոգևոր եղբայրը (Կրուշինը նախընտրում էր իր բաժինն անվանել հին ձևով, ինչպես դա մինչ օրս անում է ժողովուրդը)։ Կրուշինի գործի վերաբերյալ տեղեկությունների մեծ մասը մինչ օրս փակ է, և գոնե որոշ չափով նրա ամբողջական կենսագրությունը կազմելու փորձերն անհայտ են։
Բացահայտվելուց անմիջապես առաջ Կրուշինը ինքնասպանություն է գործում տեսախցիկի առջև։
Պատմվածքը ծաղրում է Ռուսաստանի քաղաքական PR գործիչներին։ Այնտեղ, մասնավորապես, փոքր-ինչ փոփոխված անուններով հայտնվում են Գլեբ Պավլովսկին, Ալեքսանդր Դուգինը և Մարատ Գելմանը։
Պատմվածքը կառուցված է լրագրողական հետաքննության պես։ Միևնույն ժամանակ, նյութի խոսակցական ձևերը և ժարգոնային արտահայտությունները հնարավորություն են տալիս այն վերագրել «դեղին մամուլի» հրապարակումներին։ 


== Հատկանիշներ ==
Մահվան թեման կենտրոնական է, կազմակերպող նաև «Նեկրոմենթում»։
Պատմվածքում օգտագործվում են հակադրություններ, որոնք հյուսում են այս և «Մարդոնգներ» պատմվածքների փոխատեքստային միասնություն, օգտագործվում է «հավերժական - ժամանակավոր» հակադրությունը։ Այս հակադրությունն իրագործվում է մի շարք պատկերավոր համեմատությունների միջոցով. Անտոնով - գեներալ Կրուշին, ճանապարհը, որի մոտ տեղադրված է Անտոնովի մարդոնգը - ճանապարհներ, որոնց վրա տեղադրվում են նեկրոմոդուլները, մարդոնգներ - նեկրոմոդուլներ։ Ընդ որում, հակադրության առաջին մասին վերաբերում է հավերժության գաղափարը, իսկ երկրորդ մասին՝ որոշակի ժամանակի, որոշակի դարաշրջանի և, ի վերջո, ժամանակավորի հասկացությունը։


== Հրապարակում ==
«Նեկրոմենթը» «П5. պինդոստանի քաղաքական պիգմեյների հրաժեշտի երգերը» գրքի մասն է։


== Ծանոթագրություններ ==
Սուլթանղուլի խաչքար (Մայր Աթոռ)

Սուլթանղուլի խաչքար, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի հյուսիսային պարսպապատի մոտ կանգնեցված խաչքարերից ձախից հինգերորդն է։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.24)։


== Տեղադրություն ==
Մայր Աթոռի հյուսիսային պարսպապատի մոտ կանգնեցված խաչքարերից ձախից հինգերորդն է։ Կանգնեցված է բազալտե պատվանդանին։ Նախկինում գտնվում էր Գեղարքունիքի մարզի Լճավան գյուղից 4 կմ հյուսիսարևմտյան ուղղության վրա գտնվող «Գթաշեն» գյուղատեղիի գերեզմանոցում։


== Խաչքարի նկարագրություն ==
Խաչքարի քանդակային հորինվածքում ուշագրավ է վարդյակը, որը ելնդավոր գլանիկով անջատված է արմավազարդից, հետևաբար և հիմնախորանից` դառնալով ինքնուրույն, առանձին միավոր։ 


== Վիմական արձանագրություն ==
Խաչքարի քիվին առկա է 1 տող վիմական արձանագրություն.

ԱԾ ՈՂՈՐՄԻ ՍԱՒԼԹԱՆՂՈՒԼԻՆՀամաձայն արձանագրության՝ խաչքարը նվիրված է Սուլթանղուլին։ Վիմագրում անձնանունն անջատ է փորագրված, սակայն կարդացվում է միասին՝ «Սուլթանղուլ»։


== Այլ տեղեկատվություն ==
Ս. Բարխուդարյանը կարծում է, որ հիշյալ խաչքարը 1569 թվականին Դավիթ երեցի խաչքարի վիմագրում հիշվող Դավիթ երեցն է կանգնեցրել։
«Սուլթանղուլ» անձնանունը վկայված է նաև Գեղարքունիքի մարզի Վարդենիկ գյուղում գտնվող Իշխանավանքի գերեզմանատան խաչքարերից մեկի քիվին. «Խաչս բարէխաւս Սաւլթանղուլին».: Չի բացառվում, որ «Սուլթանղուլ» անձնանվան բոլոր հիշատակումները վերաբերեն միևնույն անձնավորությանը։


== Տես նաև ==
Էջմիածնի Մայր Տաճար
Դավիթ երեցի խաչքար (Մայր Աթոռ)


== Ծանոթագրություններ ==
Լաշխրերի

Լաշխրերի (վրաց.՝ ლაშხრერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Դիրք ==
Գյուղը գտնվում է ծովի մակարդակից 1400 մետր բարձրության վրա։ Շրջկենտրոն Մեստիայից հեռու է 26 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Փարաջանով․ Վերջին գարուն

Փարաջանով։ Վերջին Գարուն (1992), Միքայել Վարդանովի նկարահանած վավերագրական կինոնկար։ Այն բաղկացած է մի քանի նովելներից։ Ֆիլմում օգտագործված են Սերգեյ Փարաջանովի «Նռան գույնը» ֆիլմի նկարահանման հրապարակում Վարդանովի ստեղծած հայտնի կադրերը։ Շատերի կարծիքով ֆիլմում տեղի է ունեցել Փարաջանովի յուրահատուկ կինոլեզվի բացահայտումը։


== Ծանոթագրություններ ==


== Արտաքին հղումներ ==
«Փարաջանով։ Վերջին Գարուն» ֆիլմի մասին Parajanov.com-կայքում (անգլերեն)
Ֆրենսիս Ֆորդ Կոպպոլան Միքայել Վարդանովի Փարաջանով։ Վերջին գարուն ֆիլմի մասին
Հեռուստատեսային ալիք Լոս Անջելեսում Փարաջանով։ Վերջին Գարուն ֆիլմի մասին
Մոսկվայի առաջին հեռուստատեսային ալիք «Փարաջանով։ Վերջին Գարուն» ֆիլմի մասին (ռուսերեն)
Պանտալեոն Շինդլեր

Պանտալեոն Յուզեֆ Շինդլեր կամ Շենդլեր (լեհ.՝ Pantaleon Józef Szyndler կամ լեհ.՝ Szendler, հուլիսի 26, 1846(1846-07-26), Վարշավա, Ռուսական կայսրություն - հունվարի 31, 1905(1905-01-31), Վարշավա, Ռուսական կայսրություն), 19-րդ դարավերջի և 20-րդ դարասկզբի լեհ նկարիչ, ով ստեղծագործել է ակադեմիական ոճով։ Համբավ է ձեռք բերել հատկապես մերկ կանանց, ինչպես նաև կրոնական ու արևելյան  թեմաներով իր ստեղծած նկարներով։ Նրա որոշ գործեր ներշնչված են լեհական ռոմանտիկական պոեզիայից։ 
Լեհ անվանի բանաստեղծ Ցիպրիան Նորվիդը Շինդլերի մտերիմ ընկերն էր։


== Կենսագրություն ==
Շինդլերը նկարչության առաջին դասերն առել է Վարշավայի գեղարվեստի դպրոցում, անվանի նկարիչ Ռաֆալ Հաձևիչից։ Վարշավայի Գեղարվեստի խրախուսման ընկերության կրթաթոշակին արժանանալու շնորհիվ կարողացել է ուսումնառությունը շարունակել արտասահմանում։
1870-ից 1873 թվականներին սովորել է Մյունխենի գեղարվեստի ակադեմիայում՝ աշակերտելով Ալեքսանդր Շտրաուբերին (1814-1882), Հերման Անշյուտցին ու Օտտո Զայտցին, այնուհետև մեկնել է Հռոմ, ընդունվել Սուրբ Ղուկասի անվան ակադեմիան (Accademia di San Luca), որտեղ աշխատել է Լուիջի Կոչետիի (1802-1884) հետ։ Մասնագիտական կրթությունն ավարտել է Փարիզի գեղարվեստի դպրոցում (École des Beaux-Arts), Ալեքսանդր Կաբանելի ղեկավարությամբ։ Ընդ որում՝ նաև մասնակցել է փարիզյան սալոններին՝ ցուցադրելով իր աշխատանքներից մի քանիսը։
Վերադառնալով Լեհաստան՝ բնակություն է հաստատել Վարշավայում, որտեղ ապրել ու ստեղծագործել է  1885-1894 թթ.: Ապա մեկնել է Չենստոխով, աշխատանքի անցել Յասնա Գորայի վանքում, միաժամանակ գործի գցել իր սեփական արվեստի դպրոցը։
Պանտալեոն Շինդլերի «Եվա» կտավը, ներկայացվելով 1889 թվականի Համաշխարհային ցուցահանդեսում, միջազգային ճանաչում ու համբավ է բերել նրան, այնինչ՝ հայրենի Լեհաստանում բուռն բանավեճերի, հակասական կարծիքների ու գնահատականների առիթ է հանդիսացել։ Որոշ քննադատներ այդ գործը համարել են չափից դուրս համարձակ ստեղծագործություն, որտեղ «մարդկության մայրը» դուրս է բերված «բուդուարային կնոջ» պատկերով։ Իսկ  Biesiada Literacka ամսագրի մեկնաբանն այնքան հեռու է գնացել, որ դժգոհել է, թե՝ Եվայի ոտքերը չափազանց փոքր են։
1895 թվականին նկարիչը տևական ճամփորդություն է կատարել Պոդոլիայով ու Ղրիմով։ 1902 թվականին վերադարձել է Վարշավա, որտեղ էլ, երեք տարի անց, կնքել է իր մահկանացուն։


== Ստեղծագործությունների ընտրանի ==

Աղջիկը բաղնիքում (Dziewczyna w kąpieli, 1885)
Եվա (Ewa, 1889)
Օդալիսկ (Odaliska)
Դրամա պալատում (Dramat w seraju)
Ցիպրիան Նորվիդի դիմանկարը (portret Norwida, 1882)
Ստրկուհին (Niewolnica, 1887)
Huryska
Օֆելյան հոր շիրմի մոտ (Ofelia na grobie ojca, 1882)


== Գրականություն ==
Szyndler (Szendler) Pantaleon Józef | imię r = Janina| nazwisko r = Daranowska-Łukaszewska |imię2 r = Agata | nazwisko2 r = Wójcik| tytuł = Polski Słownik Biograficzny | tom = 50 | strony =317–319 | miejsce = Warszawa – Kraków | rok = 2015 | wydawca = Polska Akademia Nauk – Polska Akademia Umiejętności | isbn = 9788363352370
Maria Poprzęcka, Akt polski, Edipresse Polska S.A., 2006, 83-7477-066-X
Jerzy Malinowski - Malarstwo polskie XIX wieku, 2003, isbn = 83-7181-290-6, Warszawa, Wydawnictwo DiG |oclc = 830544495


== Պատկերասրահ ==

		
		
		
500 graphics


== Ծանոթագրություններ ==


== Արտաքին հղումներ ==
Dom aukcyjny AGRA ART, notka biograficzna
Մալայա Իվանովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ Մալայա ԻվանովկաՄալայա Իվանովկա (ռուս.՝ Малая Ивановка, բաշկիրերեն՝ Бәләкәй Ивановка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յանագուշևո

Յանագուշևո (ռուս.՝ Янагушево, բաշկիրերեն՝ Янағош), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 417 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սղոցի սովորական

Սղոցի սովորական (լատ.՝  I. aquifolium), բակլազգիների ընտանիքի, դեղնածաղիկ ցեղի բույս։


== Նկարագրություն ==
Մշտադալար ծառեր են, մինչև 15, հազվադեպ 25 մ բարձրությամբ և մինչև 60 սմ
բնի տրամագծով, ծածկված դարչնագորշավուն, ակոսավոր կեղևով, խիտ, բրգաձև
կամ երկարավուն սաղարթով։ Երբեմն աճում է թփանման, հաճախ գետնի վրա պառկող և արմատակալող ցողուններով։ Ընձյուղները մերկ են, հազվադեպ մազմզուկապատ, կանաչավուն կամ մոխրագորշավուն։ Տերևները ձվաձև են, էլիպսաձև կամ հակառակ ձվաձև, 2-10 սմ երկարությամբ, 2-4.5 սմ լայնությամբ, կաշվեկերպ, կոշտ,
վերևի կողմից՝ մուգ կանաչ, փայլուն, ներքևի կողմից՝ ավելի բաց գույնի, անփայլ, ալիքաեզր, 2-9 եռանկյունի փշավոր ատամիկներով, ծեր ծառերի վրա բոլոր տերևները
կամ դրանց զգալի մասը ամբողջաեզր են, կողմնային ջղերը 4-10 զույգ են։ Տերևակոթունը կարճ է։ Ծաղկաբույլը հովանոցանման վահանիկ է, գտնվում է Նախորդ տարվա ճյուղերի տերևածոցերում։ Առէջային ծաղիկները գտնվում են 3 ծաղկանի ծաղկաբույլերում, վարսանդայինները՝ միայնակ են, հազվադեպ՝ 2-3-ական։ Ծաղիկները
սպիտակ են, բուրումնավետ, 4, հազվադեպ' 5 անդամանի։ Կորիզապտուղը կարմիր է,
գնդաձև, ձվաձև կամ էլիպսաձև, կոթունավոր, 0,7-1,1 սմ երկարությամբ, 0,5-1 սմ
լայնությամբ, 4-5 կորիզավոր, որոնք անկյունավոր են և ունեն երկարությամբ ձգված
կողեր։ Ծաղկում է ապրիլ-մայիս ամիսներին, պտուղները հասունանում են հուլիս-օգոստոսին։


== Տարածվածություն ==
Տարածված է Կովկասում (հարավարևմտյան նախակովկաս, արևմտյան Հարավային Կովկաս, Թալիշ), Իրան, Լազիստան, Հյուսիսային Աֆրիկա, Արևմտյան Եվրոպա, Սկանդինավյան թերակղզի։ Աճում է հաճարի, խառը, եղևնու և եղրևանու անտառների ծածկույթի տակ, ենթանտառում։
Չափազանց ստվերատար է, դանդաղ է աճում։ Գերադասում է սննդանյութերով
հարուստ, թեթև, խոնավ ստրուկտուրային անտառային հողերը, որոնք զգալի քանակությամբ կիր են պարունակում։ Վատ է տանում ամառային երաշտը։ Դիմանում է մինչև - 18-20 °C-ի սառնամանիքներին։ Լավ է տանում խուզումը և ձևավորումը։


== Կիրառություն ==
Անհիշելի ժամանակներից ի վեր մշակվում է որպես հրաշալի պարկային կուլտուրա։ Ունի ավելի քան 1000 պարտիզային ձևեր, որոնք աչքի են ընկնում աճման առանձնահատկություններով (լացող, բրգաձև, ցածրաաճ, թզուկ, տերևների ձևով) մանր,
նշտարաձև, ձվաձև) և գույնով (սպիտակ բծերով, սպիտակավուն բծերով, սպիտակավուն եզրերով, արծաթափայլ եզրերով, սպիտակավուն, մուգ դեղին բծերով, դեղին
փշերով), պտուղների գույնով (նարնջագույն, դեղին) և այլն։
Տերևները պարունակում են դաբաղանյութեր և իլիցին գլյուկոզոիդ, որը ժողովրդական բժշկության մեջ օգտագործվում է տենդի, լուծի, ծակոցների դեմ (հավանաբար պարունակում է իրենց բնույթով կոֆեին հիշեցնող նյութեր)։ Կեղևի և արմատների թուրմն օգտագործում են որպես միզամուղ միջոց և հազի դեմ։ Պտուղները սրտխառնոց և լուծ են առաջացնում, բայց թռչունները հաճույքով ուտում են։
Հայastanում մշակվում է Իջևանի դենդրարիում, Բագրատաշենում, Մեղրիում։ Պիտանի է միայն ցածրադիր շրջանների համար, որտեղ օդի նվազագույն ջերմաստիճանը- 20 °C-ից չի անցնում։
Էկոլոգիական խումբը' II: Մշակության հավանական շրջանները 9, 20ա, 32։
:


== Ծանոթագրություններ ==
Կրասնոդոնսկի (Բագաևսկի շրջան)

Անվան այլ կիրառումների համար տե՛ս՝ Կրասնոդոնսկի (այլ կիրառումներ)Կրասնոդոնսկի (ռուս.՝ Краснодонский), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։ Բագաևսկայա շրջկենտրոնից գտնվում է 10 կմ հեռավորության վրա։
Բոգեմկա (գյուղ, Վրադիևկայի շրջան)

Բոգեմկա (ուկրաիներեն՝ Богемка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1905 թվականին։
Չճշտված տվյալներով Բոգեմկա գյուղում բնակվում էր 452 մարդ։ Բնակավայրը զբաղեցնում է 1182 կմ² տարածք։ Բնակչության խտությունը կազմում էր 382,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գայլակալի ջուր

Գայլակալի ջուր, գետակ Ադրբեջանում Շահբուզի շրջանում։ Պատկանում է Նախիջևանի գետի ավազանին։ Գայլակալի ջուր գետակի ափին գտնվում է համանուն գյուղը՝ Գայլակալի ջուրը, որը հայտնի է Գայլակալ անվանումով։


== Ծանոթագրություններ ==
Սոլոնեց (գյուղ, Ռուդնյանսկի շրջան)

Սոլոնեց (ռուս.՝ Солонец), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 22 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կասարո

Կասարո (իտալերեն՝ Cassaro), կոմունա Իտալիայում, Սիցիլիա մարզում՝ Սիրակուզայի գավառում։
Բնակչությունը կազմում է 907 մարդ, բնակչության խտությունը կազմում է 48 մարդ/կմ²։ Զբաղեցնում է 19 կմ² մակերես տարածք։
Փոստային ինդեքսն է՝ 96010։ Հեռախոսային կոդը՝ 0931։
Քաղաքի հովանավորն է համարվում Սուրբ Հովսեփը։ Տոնակատարությունը հուլիսի վերջին կիրակի օրն է։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար՝ 0931 877611
Էլեկտրոնային հասցե՝ sindaco@comune.cassaro.sr.it
Գլխավոր կայք՝ http://www.comune.cassaro.sr.it/


== Արտաքին հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արևաշատի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Արևաշատ գյուղի պատմության և մշակույթի հուշարձանների ցանկը, որը 2002 թվականին հաստատվել է ՀՀ կառավարության կողմից։ Ցանկում ներառված է ընդամենը 2 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կարեն Մովսիսյան (այլ կիրառումներ)

Կարեն Մովսիսյան անվամբ հայտնի են մի քանի անձնավորություններ.

Կարեն Էմիլի Մովսիսյան — հայ շախմատիստ, միջազգային գրոսմայստեր։
Կարեն Միքայելի Մովսիսյան — հայ ռադիոֆիզիկոս։
Կարեն Մովսիսյան — հայ երգիչ-նմանակող։
Կարեն Մովսիսյան — հայ մարզական մեկնաբան։
Տյոմնովկա

Տյոմնովկա (ուկրաիներեն՝ Темнівка), գյուղ Ուկրաինայի Խարկովի մարզի Խարկովի շրջանում։ 
2001 թվականի տվյալներով Տյոմնովկա գյուղում բնակվել է 410 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում է 1000 մարդ/կմ²։


== Աշխարհագրական դիրք ==
Տյոմնովկա գյուղը գտնվում է Ուդի գետի ձախ ափին։ Վերևում՝ 2 կմ հեռավորության վրա, Վասիշչևո գյուղն է, հոսանքին ներքև՝ 0,5 կմ հեռավորության վրա՝ Շուբինո գյուղն է, հակառակ ափին՝ Վոդյանոյե գյուղը (Զմիյովի շրջան)։
Գյուղով է անցնում Т-2105 ավտոճանապարհը։
Գյուղին հարում է սոճիների մեծ անտառ։


== Պատմություն ==
Գյուղը հիմնադրվել է 1638 թվականին։ 1940 թվականին՝ մինչ Երկրորդ համաշխարհային պատերազմը, գյուղում եղել է 83 տնտեսություն։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճիլիս (գետ)

Անվան այլ կիրառումների համար տե՛ս՝ Ճիլիս (այլ կիրառումներ)Ճիլիս, գետ Հայաստանի Տավուշի մարզում։ Սկիզբ է առնում Մթնասարի լեռների լանջերից և աջից միախառնվում Քարահան գետին։ Երկարությունը` 10 կմ։


== Ծանոթագրություններ ==
Ամֆիպրոստիլ

Ամֆիպրոստիլ (հունարեն՝ ἀμφιπροστῦλος ἀμφι - երկու կողմից + հունարեն՝ προστῦλος - առջևի կողմից սյուներ ունեցող), ուղղանկյուն հատակագծով հին հունական տաճարի տիպ, որի լայնակի երկու ճակատներում կային նախասրահներ (սովորաբար չորսական սյուներով)։
Ամֆիպրոստիլի երկայնական պատերը սովորաբար կառուցվում էին հարթ քարերով։ Նմանատիպ տաճարներից առավել հայտնի է Աթենքի Ակրոպոլիսում Կալիկրատեսի կառուցած (մ. թ. ա. 5-րդ դարեր) Նիկեի տաճարը։


== Տես նաև ==
Պերիպտեր
Քեթի Ռայխ

Քեթլի (Քեթի) Ջոան Ռայխ կամ Ռայքս (անգլ.՝ Kathy Reichs,հուլիսի 7, 1948(1948-07-07)[…], Չիկագո, Իլինոյս), ամերիկացի դետեկտիվ ժանրի գրող, դատական մարդաբան և գիտնական։  Հյուսիսային Կարոլինայի Շառլոթ քաղաքում աշխատել է մարդաբան, սակայն ներկայումս  գտնվում է անորոշ ժամանակով արձակուրդում։ Հանդիսացել է Ամերիկյան դատական մարդաբանների ակադեմիայի կողմից հավաստագրված 82 դատական մարդաբաններից մեկը։ Ռայխը հանդիսանում է Ոսկորներ հեռուստասերիալի պրոդյուսերը։


== Ակադեմիական գործունեություն ==
1971 թվականին Ռայքսը ստացել է Ամերիկյան համալսարանի արվեստի բակալավրի աստիճան՝ մարդաբանի մասնագիտությամբ։ Նա 1972 թվականին ավարտել է Հյուսիս-արևմտյան համալսարանի ֆիզիկական մարդաբանություն բաժինը և ստացել մագիստրոսի աստիճան, իսկ երեք տարի անց նաև փիլիսոփայության դոկտորի կոչում։ Դրանից հետո Ռայքսը դասավանդել է Հյուսիսային Իլինոյսի, Փիթսբուրգի, Կոնկորդիայի, ՄաքԳիլի համալսարաններում։ Այժմ Հյուսիսային Կարոլինա համալսարանի մարդաբանության պրոֆեսոր է։ Դրանից առաջ Ռայքսը եղել է Հյուսիսային Կարոլինայի բժշկական փորձաքննության գրասենյակի ղեկավարի գլխավոր խորհրդականը։
2007 թվականին Ռայքսը ցուցմունք է տվել Ռուանդի Միջազգային տրիբունալի հարցով։ Ինչպես նաև նա օգնություն է ցուցաբերել բժիշկ Կլայդ Սնոյին և «Գվատեմալայի դատական մարդաբանության ֆոնդին»՝ Գվատեամալայի լեռնային շրջանների և Ատիտլան լճի տարածքում գտնվող մարմինների արտաշիրիմման գործում։ 2001 թվականին Քեթի Ռայքսը ճանաչել է Նյու Յորքի Համաշխարհային առևտրի կենտրոնի փլատակների տակ մնացած մարմինների ինքնությունը։


== Վեպեր և էկրանավորում ==
Ռայքսը, բացի մասնագիտական տեքստերից, գրել է ընդհանուր առմամբ 32 վեպ, որոնք թարգմանվել են 30 լեզուներով։ Նրա առաջին վեպը «Déjà Dead», 1997 թվականին ստացել է «Արթուր Էլիսի մրցանակ»։ Գլխավոր հերոսը հանդիսացել է դատական մարդաբան Տեմպերանս Բրեննան, որի կերպարը Ռայքսն ինքն է կերտել։ 2005 թվականին Fox հեռուստաալիքը վեպերի հիման վրա թողարկել է «Ոսկորներ» հեռուստասերիալը։


== Պատկերասրահ ==
2012 թվականի հոկտեմբերի 22-ին Քեթի Ռայխսը ամերիկյան կենտրոնում քննարկումներ է անցկացրել չեխ ընթերցողների հետ։

		


== Մատենագրություն ==


== Ծանոթագրություններ ==


== Արտաքին հղումներ ==
www.kathyreichs.com Кэти Райкс. պաշտոնական կայք
«Кости»(անգլ.) ֆիլմը Internet Movie Database կայքում